Folketing
2013-05-30

Ja, man personliggør faktisk debatten, hvis man overhovedet tillader sig at nævne, at ministeren og de tre regeringspartier havde andre holdninger til dette spørgsmål inden valget. Det er da helt fair, at mennesker kan skifte standpunkt. Jeg tror ikke, at der er nogen her i salen, der har noget at lade hinanden høre, hvad netop det angår. Men det mindste, man kan forlange, er da en begrundelse, en forklaring, noget, der giver mening, og ikke bare en konstatering af, at sådan er det jo. På den måde har justitsministeren i dag kanoniseret løftebrud som et bærende politisk princip. Trist. Det er sådan, at man så prøver at komme med nogle forklaringer alligevel: Nåh jo, men der var jo nedsat en kommission, og et flertal i en kommission har sagt ... Det er altså fuldstændig ligegyldigt, hvad ministeren så i øvrigt selv måtte have ment.